proxectonos/corpus_dominio_legal_administrativo_tmp huggingface dataset:
ORDE do 21 de febreiro de 2011 pola que se designan vogais do Padroado do Centro Galego de Arte Contemporánea.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

De acordo co disposto no artigo 5º.2.b) do Decreto 326/1996, do 26 de xullo, de regulamentación do Centro Galego de Arte Contemporánea, o padroado do CGAC conta con vogais dos cales un mínimo de oito e un máximo de catorce son designados polo conselleiro de Cultura entre as persoas de recoñecido prestixio ou competencia en asuntos relacionados coa cultura e as artes plásticas ou que se distinguisen polos seus servizos ou axudas ao CGAC.
En consecuencia, en aplicación do disposto nos artigos 5º do Decreto 326/1996, do 26 de xullo, 2º do Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo, e 34º da Lei 1/1983, do 22 de xuño, de normas reguladoras da Xunta e da súa Presidencia,
DISPOÑO:
Designar como vogais do Padroado do Centro Galego de Arte Contemporánea a Vicente Arias Mosquera, José Manuel García Iglesias, Juan Carlos Fernández Fasero, María del Corral López-Doriga, Ángel Luis Hueso Montón, Luis Sirvent López e Celestino García Braña.
Santiago de Compostela, 21 de febreiro de 2011.
Roberto Varela Fariña
Conselleiro de Cultura e Turismo
DECRETO 40/2011, do 24 de febreiro, polo que se nomea vicepresidenta do Padroado do Centro Galego de Arte Contemporánea a Sofía María de la Soledad Santos Pérez.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

En virtude do establecido nos artigos 5º.3 do Decreto 326/1996, do 26 de xullo, de regulamentación do Centro Galego de Arte Contemporánea, e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e catro de febreiro de dous mil once,
Nomeo vicepresidenta do Padroado do Centro Galego de Arte Contemporánea a Sofía María de la Soledad Santos Pérez.
Santiago de Compostela, vinte e catro de febreiro de dous mil once.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
DECRETO 38/2011, do 24 de febreiro, polo que se dispón o cesamento de José Manuel García Iglesias como vicepresidente do Padroado do Centro Galego de Arte Contemporánea.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

En virtude do establecido nos artigos 5º.3 do Decreto 326/1996, do 26 de xullo, de regulamentación do Centro Galego de Arte Contemporánea, e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e catro de febreiro de dous mil once,
DISPOÑO:
Que cese José Manuel García Iglesias como vicepresidente do Padroado do Centro Galego de Arte Contemporánea, agradecéndolle os servizos prestados.
Santiago de Compostela, vinte e catro de febreiro de dous mil once.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
DECRETO 39/2011, do 24 de febreiro, polo que se nomea presidente do Padroado do Centro Galego de Arte Contemporánea a Manuel Fernández de Sousa-Faro.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

En virtude do establecido nos artigos 5º.3 do Decreto 326/1996, do 26 de xullo, de regulamentación do Centro Galego de Arte Contemporánea, e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e catro de febreiro de dous mil once,
Nomeo presidente do Padroado do Centro Galego de Arte Contemporánea a Manuel Fernández de Sousa-Faro.
Santiago de Compostela, vinte e catro de febreiro de dous mil once.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
DECRETO 37/2011, do 24 de febreiro, polo que se dispón o cesamento de Vicente Arias Mosquera como presidente do Padroado do Centro Galego de Arte Contemporánea.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

En virtude do establecido nos artigos 5º.3 do Decreto 326/1996, do 26 de xullo, de regulamentación do Centro Galego de Arte Contemporánea, e 34º.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo, e logo de deliberación do Consello da Xunta de Galicia, na súa reunión do día vinte e catro de febreiro de dous mil once,
DISPOÑO:
Que cese Vicente Arias Mosquera como presidente do Padroado do Centro Galego de Arte Contemporánea, agradecéndolle os servizos prestados.
Santiago de Compostela, vinte e catro de febreiro de dous mil once.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
ORDE do 21 de febreiro de 2011 pola que se dispón o cesamento de vogais do Padroado do Centro Galego de Arte Contemporánea.
CONSELLERÍA DE CULTURA E TURISMO — II. AUTORIDADES E PERSOAL — 08/03/2011

De acordo co disposto no artigo 5º.2.b) do Decreto 326/1996, do 26 de xullo, de regulamentación do Centro Galego de Arte Contemporánea, e no artigo 2º do Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo, e 34º da Lei 1/1983, do 22 de xuño, de normas reguladoras da Xunta e da súa Presidencia,
DISPOÑO:
Que cesen, por petición propia, como vogais do Padroado do Centro Galego de Arte Contemporánea, Domingo Aller Rodríguez, Isaac Díaz Pardo e Mario Vázquez Raña, agradecéndolles os servizos prestados.
Santiago de Compostela, 21 de febreiro de 2011.
Roberto Varela Fariña
Conselleiro de Cultura e Turismo
b) NOMEAMENTOS CONSELLERÍA DE CULTURA
E TURISMO
RESOLUCIÓN do 21 de febreiro de 2011, da Secretaría Xeral para o Deporte, pola que se dá publicidade aos convenios de colaboración subscritos por esta secretaría no ano 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/03/2011

O artigo 11º da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no ano 2010.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación de convenios de colaboración subscritos pola Secretaría Xeral para o Deporte durante o ano 2010, que se incorpora como anexo a esta resolución.
Santiago de Compostela, 21 de febreiro de 2011.
José Ramón Lete Lasa
Secretario Xeral para o Deporte
ANEXO
Ver referencia pdf "04600D011P020.PDF"
RESOLUCIÓN do 28 de xaneiro de 2011, da Secretaría Xeral de Medios, pola que se lles dá publicidade aos beneficiarios das axudas concedidas ás empresas xornalísticas e de radiodifusión.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/03/2011

De conformidade co disposto no artigo 15º da Lei 9/2007, do 13 de xuño, de subvencións de Galicia, e no artigo 15º da Resolución do 16 de setembro de 2010, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión e se procede a súa convocatoria para o ano 2010, procédese á publicación no anexo das empresas beneficiarias cunha contía igual ou superior a 3.000 , as de importe inferior publícanse no taboleiro de anuncios da Secretaría Xeral de Medios.
Estas axudas fináncianse con cargo ás aplicacións orzamentarias 04.30.151A.470.1 e 04.30.461A.470.1 dos orzamentos xerais da Comunidade Autónoma de Galicia para o ano 2010.
O que se fai público para xeral coñecemento.
Santiago de Compostela, 28 de xaneiro de 2011.
Alfonso Cabaleiro Durán
Secretario xeral de Medios
Ver referencia pdf "04600D008P019.PDF"
RESOLUCIÓN do 11 de febreiro de 2011 pola que se publica o plan de estudos de graduado ou graduada en Enxeñaría en Xeomática e Topografía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría en Xeomática e Topografía, que quedará estruturado segundo consta no anexo.
Santiago de Compostela, 11 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04700D007P131.PDF"
RESOLUCIÓN do 11 de febreiro de 2011 pola que se publica o plan de estudos de graduado ou graduada en Enxeñaría Forestal e do Medio Natural.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 novembro de 2010).
Esta reitoría, de conformidade co disposto no artigo 35º da Lei orgánica 6/2001, de Universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría Forestal e do Medio Natural que quedará estruturado segundo consta no anexo.
Santiago de Compostela, 11 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04700D005P129.PDF"
Ver referencia pdf "04700D007P131.PDF"
RESOLUCIÓN do 11 de febreiro de 2011 pola que se publica o plan de estudos de graduado ou graduada en Enxeñaría Química.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de Universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría Química, que quedará estruturado segundo consta no anexo.
Santiago de Compostela, 11 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04700D005P129.PDF"
CORRECCIÓN de erros.-Orde do 28 de febreiro de 2011 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 11/03/2011

Advertido erro na citada orde, publicada no Diario Oficial de Galicia número 44, do venres 4 de marzo de 2011, cómpre efectuar a seguinte corrección:
Na páxina 3.634, no segundo parágrafo do punto 1 do artigo único:
Onde di: «IN510H.-Axudas do Igape para a habilitación de liñas de financiamento...».
Debe dicir: «IG510H.-Axudas do Igape para a habilitación de liñas de financiamento...».
RESOLUCIÓN do 14 de febreiro de 2011 pola que se publica o plan de estudos do máster universitario en Xestión Sustentable da Terra e do Territorio.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro de 2010 por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Xestión Sustentable da Terra e do Territorio, que quedará estruturado segundo consta no anexo.
Santiago de Compostela, 14 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04800D009P025.PDF"
RESOLUCIÓN do 14 de febreiro de 2011 pola que se publica o plan de estudos do máster universitario en Enxeñaría de Procesos Químicos e Ambientais.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 10/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Enxeñaría de Procesos Químicos e Ambientais, que quedará estruturado segundo consta no anexo.
Santiago de Compostela, 14 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04800D009P025.PDF"
ORDE do 4 de febreiro de 2011 pola que se recoñece a Escola Rural de Tempo Libre como escola de tempo libre.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/03/2011

O Decreto 50/2000, do 20 de xaneiro, polo que se refunde e actualiza a normativa vixente en materia de xuventude, establece no seu artigo 59º.1 que o recoñecemento das escolas de tempo libre, a determinación das ensinanzas que se poderán impartir nelas, a aprobación dos seus programas de formación e a expedición dos títulos acreditativos lle corresponden á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
-O Decreto 79/2009, do 19 de abril, establece a estrutura orgánica da Xunta de Galicia.
-O Decreto 81/2009, do 19 de abril, nomea a Beatriz Mato Otero, conselleira de Traballo e Benestar.
-O Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia. O seu artigo 8º estrutura os órganos superiores da Consellería de Traballo e Benestar.
-O Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar. O seu artigo 1º establece o ámbito competencial da Consellería de Traballo e Benestar, as políticas de xuventude, e no artigo 36º recolle as funcións propias da Escola Galega de Lecer, encargada de programar, ordenar e promocionar as ensinanzas nesta materia de lecer e tempo libre.
Polo exposto, correspóndelle á Consellería de Traballo e Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Alba María Álvarez Vergara, en nome e representación da Escola Rural de Tempo Libre, no que solicita o recoñecemento e a aprobación dos programas de formación, a Dirección Xeral de Xuventude e Voluntariado efectúa a proposta favorable ao recoñecemento solicitado por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á Escola Rural de Tempo Libre a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da Escola Rural de Tempo Libre no Rexistro de Escolas de Tempo Libre dependente da Dirección Xeral de Xuventude e Voluntariado, correspondéndolle o número G-42.
Terceiro.-A Consellería de Traballo e Benestar expedirá os títulos acreditativos correspondentes ás materias impartidas pola Escola Rural de Tempo Libre, sempre de acordo co establecido no Decreto 50/2000, do 20 de xaneiro, e queda esta supeditada á supervisión e inspección ordenadas no artigo 59º.2 do dito decreto.
Santiago de Compostela, 4 de febreiro de 2011.
Beatriz Mato Otero
Conselleira de Traballo e Benestar
CORRECCIÓN de erros.-Resolución do 14 de febreiro de 2011, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo subscrito entre a representación empresarial e os representantes dos traballadores do convenio colectivo de guindastres móbiles autopropulsados de Galicia, relativo á aprobación das táboas salariais para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 10/03/2011

Advertido erro na orde de colocación da devandita resolución no Diario Oficial de Galicia número 47, do mércoles 9 de marzo de 2011, cómpre facer a oportuna corrección no sentido de resituala a seguir da Orde do 3 de marzo de 2011 pola que se regula o procedemento de adxudicación de prazas nas escolas infantís 0-3 dependentes da Consellería de Traballo e Benestar para 2011/2012 que comeza na páxina 3.918 e conclúe na 3.935.
RESOLUCIÓN do 2 de marzo de 2011, da Dirección Xeral de Educación, Formación Profesional e Innovación Educativa, pola que se modifica a do 11 de xaneiro de 2011, pola que se convocan de xeito ordinario probas de acceso a ciclos formativos de grao medio e de grao superior de formación profesional en centros docentes sostidos con fondos públicos, para o ano 2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/03/2011

A disposición derradeira primeira da Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo autoriza a Dirección Xeral de Educación, Formación Profesional e Innovación Educativa para ditar as instrucións que cumpran para o desenvolvemento e a aplicación do previsto nela.
Na súa virtude, esta dirección xeral
RESOLVE:
Ciclos formativos de grao superior
Disposición única.-Modificación da Resolución do 11 de xaneiro do 2011, da Dirección Xeral de Educación, Formación Profesional e Innovación Educativa, pola que se convocan de xeito ordinario probas de acceso a ciclos formativos de grao medio e de grao superior de formación profesional en centros docentes sostidos con fondos públicos, para o ano 2011.
Nos puntos que se indican fanse as seguintes modificacións:
Un.-Décimo terceiro.-Comisións de realización das probas de acceso.
Onde di: «...con anterioridade ao 23 de febreiro»; modifícase por: «...con anterioridade ao 15 de marzo».
No mesmo punto, onde di: «O día 10 de marzo farase pública este listaxe...»; modifícase por: «O día 17 de marzo farase pública este listaxe...».
Dous.-Décimo quinto.-Realización das probas de acceso.
Onde di: «As probas de acceso aos ciclos de grao superior terán lugar o día 2 de abril de 2011... »; modifícase por: «As probas de acceso aos ciclos de grao superior terán lugar o día 1 de abril de 2011...».
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 2 de marzo de 2011.
José Luis Mira Lema
Director xeral de Educación, Formación Profesional
e Innovación Educativa
ORDE do 10 de febreiro de 2011 pola que se modifica a autorización do centro  privado Lar, do concello de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/2011

O representante da titularidade do CPR Lar, do Concello de Mos, solicita a ampliación de 1 unidade do segundo ciclo de educación infantil.
O Departamento Territorial desta consellería de Pontevedra, achega o expediente cos correspondentes informes de conformidade co Real decreto 132/2010, do 12 de febreiro, polo que se establecen os requisitos mínimos dos centros que impartan as ensinanzas do segundo ciclo de educación infantil, a educación primaria e a educación secundaria, o Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
DISPOÑO:
Primeiro.-Autorizar a ampliación de 1 unidade do segundo ciclo de educación infantil no centro privado que se sinala a continuación:
Denominación: CPR Lar.
Código do centro: 36005427.
Domicilio: avda. Rebullón, 21.
Localidade: Puxeiros.
Concello: Mos.
Provincia: Pontevedra.
Titular: Colegio Lar, S.L..
Composición resultante:
-6 unidades de educación infantil.
-12 unidades de educación primaria.
-8 unidades de educación secundaria obrigatoria.
-6 unidades de bacharelato, das modalidades de Ciencias e Tecnoloxía, e Humanidades e Ciencias Sociais.
-2 unidades de educación especial (psíquicos).
Educación para persoas adultas:
-Ensinanzas básicas iniciais.
-Educación secundaria para persoas adultas.
-6 unidades de bacharelato, das modalidades de Ciencias e Tecnoloxía, e Humanidades e Ciencias Sociais.
Segundo.-Para a posta en funcionamento da unidade que se amplía a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de febreiro de 2011.
Jesús Vázquez Abad
Conselleiro de Educación
e Ordenación Universitaria
RESOLUCIÓN do  20 de xaneiro de 2011, da Secretaría Xeral da  Consellería de Sanidade, pola que se dá publicidade aos convenios de colaboración subscritos por esta consellería e polo  Servizo Galego de Saúde, de conformidade co establecido na Lei 4/2006, do 30 de xuño, de transparencia e de boas prácticas na Administración pública galega.
CONSELLERÍA DE SANIDADE — III. OUTRAS DISPOSICIÓNS — 12/03/2011

O artigo 11º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáse publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro de 2010, que se incorpora como anexo a esta resolución.
Santiago de Compostela, 20 de xaneiro de 2011.
Sagrario Pérez Castellanos
Secretaria xeral da Consellería de Sanidade
Ver referencia pdf "05000D003P011.PDF"
RESOLUCIÓN do 20 de xaneiro de 2011 pola que se dá publicidade aos convenios de colaboración subscritos por este instituto no terceiro cuadrimestre do ano 2010.
INSTITUTO GALEGO DE CONSUMO — III. OUTRAS DISPOSICIÓNS — 11/03/2011

O artigo 11º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego de Consumo nos meses de setembro, outubro, novembro e decembro do ano 2010, que se incorporan como anexo a esta resolución.
Santiago de Compostela, 20 de xaneiro de 2011.
María Nava Castro Domínguez
Presidenta do Instituto Galego de Consumo
Ver referencia pdf "04900D014P094.PDF"
ORDE do 7 de febreiro de 2011 pola que se modifica a autorización do centro privado Caixa Galicia do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/2011

A representante legal do CPR Caixa Galicia, do concello da Coruña, solicita o cambio de titularidade e de denominación do dito centro.
Con data 29 de novembro de 2010 autorízase a escritura de constitución da Caixa de Aforros de Galicia, Vigo, Ourense e Pontevedra (Novacaixagalicia), por fusión das entidades Caixa de Aforros de Vigo, Ourense e Pontevedra (Caixanova) e Caixa de Aforros de Galicia, Caixa Galicia, que se extinguen.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar o cambio de titularidade do centro privado Caixa Galicia, código 15005270, a favor de Caixa de Aforros de Galicia, Vigo, Ourense e Pontevedra (Novacaixagalicia).
O cambio de titularidade non afectará o réxime de funcionamento do centro.
Segundo.-Autorizar o cambio de denominación, que pasa a ser CPR Novacaixagalicia.
Terceiro.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de febreiro de 2011.
Jesús Vázquez Abad
Conselleiro de Educación
e Ordenación Universitaria
ORDE do 16 de febreiro de 2011 pola que se autoriza a inclusión da Escola de Música Municipal de Meaño (Pontevedra) no Rexistro de Escolas de Música e Danza da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/2011

O Concello de Meaño solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a Xefatura Territorial desta consellería de Pontevedra envía o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar a inclusión no Rexistro de Escolas de Música e Danza da Comunidade Autónoma de Galicia da Escola de Música Municipal que se sinala:
Provincia: Pontevedra.
Concello: Meaño.
Localidade: Meaño.
Domicilio: rúa Campo da Feira, 1. CP 36968.
Código do centro: 36024801.
Titular: Concello de Meaño.
Denominación: Escola de Música Municipal de Meaño.
Segundo.-Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro.-O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de febreiro de 2011.
Jesús Vázquez Abad
Conselleiro de Educación
e Ordenación Universitaria
RESOLUCIÓN do 17 de febreiro de 2011 pola que se publica o plan de estudos de graduado ou graduada en Odontoloxía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Odontoloxía, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05300D008P041.PDF"
CORRECCIÓN de erros.-Orde do 3 de marzo de 2011 pola que se regula o procedemento de adxudicación de prazas nas escolas infantís 0-3 dependentes da Consellería de Traballo e Benestar para o curso 2011/2012.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/03/2011

Advertido erro na dita orde, publicada no DOG número 47, do mércores 9 de marzo de 2011, cómpre facer as seguintes correccións:
Na páxina 3.928, entre o anexo III, punto III (Documentación que se xunta) e o anexo IV (Horario de apertura das escolas infantís 0-3 dependentes da Consellería de Traballo e Benestar), debe engadirse:
Ver referencia pdf "05300D005P036.PDF"
Na páxina 3.932, no anexo VI (Prazas ofertadas polos centros partícipes no programa de cheque infantil curso 2011/2012), deben eliminarse dous centros que a continuación se indican:
«La Muralla, rúa Nova, 122, Lugo, código 272806
Maghoi, r/ Mariña Española, 41, Lugo, código 272808».
Na páxina 3.934, no anexo IV (Prazas ofertadas polos centros partícipes no programa de cheque infantil curso 2011/2012), onde di:
Ver referencia pdf "05300D005P036.PDF"
CORRECCIÓN de erros.-Orde do 21 de febreiro de 2011 pola que se regula a oferta de prazas xuvenís dentro do programa Campaña de verán 2011 e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/03/2011

Advertido un erro na citada orde, publicada no Diario Oficial de Galicia nº 45, do 7 de marzo de 2011, procede efectuar a seguinte corrección:
Na páxina 3.747, anexo I, na táboa de campamentos noutras comunidades autónomas. Ano 2011 campaña verán, debe eliminarse a fila correspondente  á Comunidade Autónoma de Murcia, de xeito que a táboa queda como pasa a indicarse:
Ver referencia pdf "05300D004P035.PDF"
RESOLUCIÓN do 17 de febreiro de 2011 pola que se publica o plan de estudos de graduado ou graduada en Dereito.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Dereito, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05200D010P031.PDF"
RESOLUCIÓN do 17 de febreiro de 2011 pola que se publica o plan de estudos de graduado ou graduada en Traballo Social.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Traballo Social, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05200D009P030.PDF"
RESOLUCIÓN do 21 de febreiro de 2011, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 28 de xuño de 2010 pola que se establecen as bases reguladoras para a concesión, en réxime de concorrencia competitiva, das axudas para estudos náutico e marítimo-pesqueiros, durante o curso académico 2009-2010, dependentes da Consellería do Mar.
CONSELLERÍA DO MAR — III. OUTRAS DISPOSICIÓNS — 15/03/2011

De conformidade co establecido no artigo 15º.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón: «1. A Consellería do Mar publicará no Diario Oficial de Galicia as subvencións concedidas con suxeición a esta orde, indicando o programa e crédito orzamentario a que se imputan, a cantidade concedida e a finalidade da subvención».
Na súa virtude,
RESOLVO:
Ordenar a publicación, no Diario Oficial de Galicia, das axudas concedidas con cargo á aplicación orzamentaria 14.04.422K, 480.0 para a concesión das axudas para estudos náutico e marítimo-pesqueiros, durante o curso académico 2009-2010, dependentes da Consellería do Mar.
Santiago de Compostela, 21 de febreiro de 2011.
Susana Rodríguez Carballo
Directora xeral de Desenvolvemento Pesqueiro
Ver referencia pdf "05200D005P023.PDF"
RESOLUCIÓN do 17 de febreiro de 2011 pola que se publica o plan de estudos de graduado ou graduada en Veterinaria.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Veterinaria, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05200D008P027.PDF"
5.1.5. Ordenación temporal de estudos.
a) Módulo de formación básica.
Bloque 3: axentes biolóxicos e alteracións da estrutura e función.
Requisitos previos:
-Ter superados un mínimo de 4,5 créditos ECTS do bloque 1: contidos fundamentais.
-Ter superados un mínimo de 24 créditos ECTS do bloque 2: estrutura e función.
Estes requisitos non serán de aplicación para cursar a materia de inmunoloxía veterinaria.
b) Módulo de ciencias clínicas e sanidade animal.
Bloque 4: fundamentos da diagnose e a terapéutica.
Requisitos previos:
-Ter superados un mínimo de 9 créditos ECTS do bloque 3: axentes biolóxicos e alteracións da estrutura e función.
c) Módulo de ciencias clínicas e sanidade animal.
Bloque 5: ciencias clínicas veterinarias.
Bloque 6: sanidade animal.
Requisitos previos:
-Ter superados un mínimo de 39 créditos ECTS do bloque 2: estrutura e función.
-Ter superados un mínimo de 15 créditos ECTS do bloque 3: axentes biolóxicos e alteracións da estrutura e función.
d) Módulo de produción animal.
Bloque 7: produción animal.
Requisitos previos:
-Ter superados un mínimo de 9 créditos ECTS do bloque 3: axentes biolóxicos e alteracións da estrutura e función.
Este requisito non será de aplicación para cursar a materia de agricultura veterinaria.
e) Módulo de hixiene, tecnoloxía e seguridade alimentaria.
Bloque 8: hixiene, tecnoloxía e seguridade alimentaria.
Requisitos previos:
-Ter superados un mínimo de 39 créditos ECTS do bloque 2: estrutura e función.
-Ter superados un mínimo de 15 créditos ECTS do bloque 3: axentes biolóxicos e alteracións da estrutura e función.
f) Módulo de prácticas tuteladas e traballo fin de grao.
Bloque 10: prácticas tuteladas en veterinaria.
Bloque 11: traballo fin de grao.
Requisitos previos:
-Ter superados un mínimo de 245 créditos ECTS correspondentes a materias obrigatorias e básicas.
CORRECCIÓN de erros.-Resolución do 31 de xaneiro de 2011 pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica á internacionalización das empresas galegas, e se procede á súa convocatoria para o exercicio 2011, en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/03/2011

Advertidos erros na referida resolución, publicada no DOG nº 22, do 2 de febreiro de 2011, procede facer as seguintes correccións:
-Na páxina 1.853, no punto terceiro do resolvo, onde di:
«Terceiro.-Prazo de presentación de solicitudes.
O prazo de presentación de solicitudes comezará o día seguinte ao da publicación desta resolución no Diario Oficial de Galicia (no caso de coincidir en sábado ou día inhábil en Santiago de Compostela, o prazo comezará o día hábil seguinte), e rematará o 15 de marzo de 2011 para as liñas sinaladas cos números 1, 2, 3, 4, 5, 6 e 7 do punto segundo anterior, e o 31 de maio de 2011 para as liñas sinaladas cos números 8 e 9».
Debe dicir:
«Terceiro.-Prazo de presentación de solicitudes.
O prazo de presentación de solicitudes comezará o día seguinte ao da publicación desta resolución no Diario Oficial de Galicia (no caso de coincidir en sábado ou día inhábil en Santiago de Compostela, o prazo comezará o día hábil seguinte), e rematará o 15 de marzo de 2011 para as liñas sinaladas cos números 2, 3 e 7 do punto segundo anterior, e o 31 de maio de 2011 para as liñas sinaladas cos números 1, 4, 5, 6, 8 e 9».
-No anexo I, 4. Liña de misións comerciais directas (procedemento IG123), Requisitos para a concesión da subvención, páxina 1.873, onde di:
«Nas misións deberán participar como mínimo 10 e como máximo 30 empresas galegas. ()».
Debe dicir:
«Nas misións deberán participar como mínimo 5 e como máximo 30 empresas galegas. ()».
CORRECCIÓN de erros.-Orde do 14 de xaneiro de 2011 pola que se ditan instrucións sobre a confección de nóminas do persoal ao servizo da Administración autonómica para o ano 2011.
CONSELLERÍA DE FACENDA — III. OUTRAS DISPOSICIÓNS — 15/03/2011

Advertidos erros na citada orde, publicada no DOG nº 14, do 21 de xaneiro de 2011, deben facerse a seguinte corrección:
Na páxina 1.243, no anexo XIV, nos datos referidos á atención continuada residentes en formación residentes licenciados: na modalidade prestación de servizo terceiro ano, no módulo horario de 17 horas, no importe onde figura «269,70», debe dicir «269,79».
ORDE do 14 de marzo de 2011 pola que se incorporan nove novos procedementos ao Rexistro Electrónico da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 21/03/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, os seguintes procedementos:
CT984D.-Declaración responsable de inicio de actividade de establecementos hoteleiros e solicitude de clasificación.
CT984E.-Declaración responsable de inicio de actividade de establecementos de turismo rural e solicitude de clasificación.
CT984F.-Declaración responsable de inicio de actividade de apartamentos turísticos.
CT984Z.-Declaración responsable de inicio de actividade de vivendas turísticas.
CT984B.-Declaración responsable de inicio de actividade de restaurantes ou cafetarías e solicitude de clasificación.
CT984V.-Declaración responsable de inicio de actividade de establecementos de restauración denominados furanchos e solicitude de clasificación.
CT984A.-Declaración responsable de inicio de actividade de axencias de viaxe e solicitude de clasificación.
CT996B.-Declaración responsable de inicio de modificacións ou reformas substanciais que afecten as condicións dos establecementos turísticos.
CT996A.-Comunicación de baixa ou cambios que non afectan a clasificación turística.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de marzo de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 14 de febreiro de 2011 pola que se publica o plan de estudos do máster universitario en Enxeñaría Industrial.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Enxeñaría Industrial, que quedará estruturado segundo consta no anexo.
Santiago de Compostela, 14 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05400D007P050.PDF"